Air Malta

**Air Malta** (im Corporate Design au *airmalta*) isch d nationale Fluggsellschaft vo Malta mit em Sitz ds Luqa und Basis uf em Flughafe Malta.

## Gschicht

D Air Malta isch 1973 nach me Beschluss vom maltesische Parlament gründet worde und het im April 1974 de Flugbetriib ufgno. I de erste Jahr präge Boeing 720B d Flotte.

Vo de frühe 1990er Jahr bis zum Herbst 2004 het e Tochtergsellschaft mit em Name *Malta Air Charter* operiert, zitwis au als *Gozo Wings* bekannt, mit mehrere im Wet-Lease betribene Mil Mi-8-Helikopter e Shuttle-Dienst zur Nachbarinsel Gozo. D Air Malta isch zudem an der Medavia beteiligt, wo mit Turboprop-Maschine überwiegend innerhalb vo Lybie zur Unerstützig vo de Ölindustrii tätig isch.

Sit em Winterflugplan 2006/2007 isch d Air Malta Codeshare-Partner vo der Lufthansa, mit de au gmeinsame Wartigsbasis uf em Flughafen Malta betriebe wird.

Im Juli 2012 hät di Europäisch Kommission es staatlichs Hilfspaket für d Air Malta in Höchi vo 130 Millione Euro gnähmigt. Im gliche Monat stellt d Air Malta ihrs neu Corporate Design vor, das au es vollständig neues Farbschema vo de Flugzüg sowie es neues Logo beinhaltet. Im Rahmen vo ihre Restrukturierig verkchauft d Air Malta im September 2012 ihri britische Reiseveranstalter „Holiday Malta“ an es maltesisches Undernähme.

Im April 2016 git d Alitalia d Absicht bekannt, 49 % vo de Anteil an Air Malta z chaufe. Die Absichtserklärig isch im Januar 2017 zrugzoge worde.

## Flugziil
D Air Malta bedient vom Flughafe Malta us wichtigi europäische Städteziil, sowie Abu Dhabi i de Vereinigten Arabischen Emirat. Zuedem bietet d Air Malta au Charterflüg aa.

Im deutschsprachigen Raum wärde Berlin-Tegel, Düsseldorf, Frankfurt am Main, Hannover, Hamburg, Leipzig/Halle, Münche ds Dütschland, Wien ds Österrich sowie Genf und Zürich iner Schwiz aagfloge.

**Codesharing**

D Air Malta unerhaltet Codeshare-Abkomme mit Aeroflot, Alitalia, Austrian Airlines, Brussels Airlines, Czech Airlines, Emirates, Etihad Airways, KLM, Lufthansa, Ryanair, Meridiana, Swiss und Turkish Airlines.

## Flotte

### Aktuelle Flotte
Mit Stand August 2019 bsteit d Flotte vo der Air Malta us zäh Flugzüg mit eme Durchschnittsalter vo 10,7 Jahr:

1x Airbus A319-100

Sitzplätz: 141

7x Airbus A320-200

Sitzplätz: 180

3x Airbus A320neo

Sitzplätz: 180

### Vorher igsetzti Flugzüg

I der Vergangeheit het d Air Malta under anderem folgendi Flugzügtype igsetzt:

## Zwüschefäll
D Air Malta verzeichnet in ihrer Gschicht zwei grösseri Zwüschefäll:

* Am 13. Oktober 1981 sind zwei vo drei Bombe inre Boeing 737-200 (Luftfahrzeugkennzeichen *PH-TVC*) am Flughafen Kairo explodiert, derbi sind vier Persone vom Bodepersonal verletzt worde. Ds beschädigt Flugzüg isch gflickt worde.

* Am 9. Juni 1997 isch e Boeing 737-200 (*9H-ABF*) uf em Air-Malta-Flug 830 vo Malta uf Istanbul mit 74 Passagier und sechs Crewmitglieder vo zwei türkischen Terroriste entführt worde. Sie hei d Freilassig vo Mehmet Ali Ağca gfordert. D Entfüehrig vo der Maschine endete ds Köln, alli Passagier chäme mit em Schrecke dervo.

## Lueg au
* Lischte vo Fluggschellschafte

## Weblink

* d Webpräsenz vo de Air Malta (u.&nbsp;a. englisch, dütsch)

## Fuessnote